钦定古今图书集成/明伦汇编/氏族典/第553卷 > 《廖用贤尚友录》 > 公孙同庆
## 钦定古今图书集成/明伦汇编/氏族典/第553卷 > 《廖用贤尚友录》 > 公孙同庆

按《魏书公孙表传》：表子质，质子邃，邃子同庆，笃厚廉
慎，为司徒田曹参军，李崇骠骑府外兵参军，随崇北
征，有方直之称。邃，叡为从父兄弟，而叡才器小优，又
封氏之生，崔氏之婿。邃母雁门李氏，地望县隔。钜鹿
太守祖李真，多识北方人物，每云：“士大夫当须好婚
亲，二公孙同堂兄弟耳，吉凶会集，便有士庶之异。”